পাভলভীয় মনোবিজ্ঞানের ব্যাখ্যায় বাংলাদেশে তিনিই পথিকৃৎ। আধুনিক সমাজবীক্ষায় পাভলভ যে-বিজ্ঞানকে হাজির করেছেন – ইতিহাস ব্যাখ্যায়, রাজনীতি ও সমাজ বিশেস্নষণে, চিন্তনে ও সাহিত্য সমালোচনায় ‘দ্বান্দ্বিক বস্ত্তবাদী’ হিসেবে তাঁর প্রধান আস্থা পাভলভীয় মনোবিজ্ঞান। এই ধারায় কলকাতার ধীরেন্দ্রনাথ গঙ্গোপাধ্যায় তাঁর গুরু। ধনবাদী সমাজের তৈরি করা ভাববাদী, অবক্ষয়ী, অবৈজ্ঞানিক দার্শনিকতার বিরুদ্ধে পাভলভ এক অনিবার্য আশ্রয়। যদিও ব্যক্তিকে কোনো ঘরানাই আটকে রাখতে পারে না। কেননা, ব্যক্তিমাত্রই প্রত্যেকে এক-একটি ঘরানা। কিন্তু যতীন সরকার এই ঘরানার একজন হতে পেরে খুব গর্ব অনুভব করেন। ধীরেন্দ্রনাথ গঙ্গোপাধ্যায়-সম্পাদিত মানবমন পত্রিকায় লেখা প্রকাশ হওয়ায় তাঁর চিমত্মার দিগন্ত উন্মোচিত হয়েছে – এই কথা তিনি অনেকবার বলেছেন। পাভলভীয় ঘরানায় আস্থা রেখে শোষক ও শোষিতের মনোচরিত্র কিংবা শ্রেণিবিভাজিত সমাজের প্রকৃত কারণ অনুসন্ধান করেছেন।